بنگلاديش نيشنلسٽ پارٽي

بنگلاديش نيشنلسٽ پارٽي (انگریزی: Bangladesh Nationalist Party؛ بنگالی:  বাংলাদেশ জাতীয়তাবাদী দল؛ مخفف: BNP) بنگلاديش جي ٻن مکیہ سياسي پارٽين مان هڪ آهي. 1 سيپٽمبر 1978ع تي بنگلاديش جي مرحوم صدر ضياءُ الرحمان پاران قومپرست نظريي سان ماڻهن کي متحد ڪرڻ جي نظرئي سان قائم ڪيل، بي اين پي بعد ۾ بنگلاديش جي ٻن طاقتور پارٽين مان هڪ بڻجي وئي، ان سان گڏ عوامي ليگ پڻ شامل هئي. شروعات ۾ هڪ وڏي مرڪزيت پسند پارٽي هئڻ ڪري، بعد ۾ اها وڌيڪ ساڄي ڌر جي سياست ڏانهن وڌي وئي.

بي اين پي کي ” آزادي جي جنگين جي پارٽي“ جي نالي سان سڃاتو وڃي ٿو، بي اين پي جو بنياد ضياءُ الرحمان 1978ع جي صدارتي چونڊن کان پوءِ رکيو ۽ 1981ع ۾ سندس قتل ٿيڻ تائين ان جي قيادت ۾ رهي. خالدہ ضیاء پارٽي جي صدارت ڪئي ۽ 2018ع ۾ جيل وڃڻ تائين چيئرپرسن رهي. ان وقت کان وٺي، ضیاء الرحمان ۽ خالدہ ضياءَ جو پٽ طارق رحمان، قائم مقام چيئرپرسن طور ڪم ڪري رھیو آهي ۽ لنڊن مان پارٽي جا معاملا هلائيندو رهيو آهي. ان جي ٺهڻ کان وٺي، بي اين پي 1979ع ۽ 1981ع جي صدارتي چونڊون ۽ گڏوگڏ 1991ع، 1996ع ۽ 2001ع عام چونڊون، بالترتيب ڪاميابي حاصل ڪئي. نيم صدارتي نظام تحت ٺهندڙ حڪومتن جي اڳواڻي ضياءُ الرحمان ڪندو هو ۽ پارلياماني جمهوريتن جي اڳواڻي خالده ضياءَ ڪندي هئي، جنهن وزيراعظم طور ڪم ڪيو هو. پارٽي ملڪ جي پارلياماني چونڊن جي تاريخ ۾ سڀ کان وڏي اپوزيشن هجڻ جو رڪارڊ رکي ٿي، جون 1996ع جي ستين قومي چونڊن ۾ 116 سيٽون حاصل ڪيون، هن وقت 2018ع جي عام چونڊن کانپوءِ پارليامينٽ ۾ 7 ايم پي ايز آهن.

بي اين پي جي شاگرد ونگ 1990ع ۾ آمرانه ارشاد راڄ جي خلاف بغاوت ۾ هڪ محرڪ قوت هئي جيڪا حڪومت جي خاتمي ۽ بنگلاديش ۾ جمهوريت جي بحالي جي نتيجي ۾ ختم ٿي.  بيگم خالده ضياءَ، جنهن سال 1983ع کان پارٽيءَ جي چيئرپرسن طور خدمتون سرانجام ڏنيون، بنگلاديش جي پهرين عورت وزيراعظم ۽ پاڪستان جي بينظير ڀٽو کانپوءِ مسلم اڪثريت واري ملڪ جي ٻي عورت وزيراعظم چونڊجي وئي. بيگم خالده ضياءَ پارٽي جي چيئرپرسن آهي، طارق رحمان سينيئر وائيس چيئرمين ۽ مرزا فخر الاسلام عالمگير سيڪريٽري جنرل آهي.
حوالا

زمرو:سياست
زمرو:قومپرستي
زمرو:بنگلاديش
زمرو:قدامت پسند جماعتون
زمرو:ايشيا ۾ قدامت پرست جماعتون
زمرو:بنگلاديش ۾ سياسي پارٽيون
زمرو:ساڄي ڌر جون جماعتون